Official Journal L 145 , 13/06/1979 P. 0016 - 0019

Finnish special edition: Chapter 13 Volume 10 P. 0003

Greek special edition: Chapter 13 Volume 8 P. 0140

Swedish special edition: Chapter 13 Volume 10 P. 0003

Spanish special edition: Chapter 13 Volume 10 P. 0101

Portuguese special edition Chapter 13 Volume 10 P. 0101



Id-Direttiva tal-Kunsill tas-17 ta’ Mejju 1979 dwar l-approssimazzjoni tal-liġijiet ta’ l-Istati Membri dwar l-approvazzjoni tat-tip ta’ komponent għal tagħmir ta’ dawl u sinjalizzazzjoni bid-dawl fuq tratturi bir-roti għall-agrikoltura jew għall-foresterija (79/532/KEE) IL-KUNSILL TAL-KOMUNITAJIET EWROPEJ Wara li kkunsidra t-Trattat li jistabbilixxi l-Komunità Ekonomika Ewropea, u b’mod partikulari l-Artikolu 100 tiegħu, Wara li kkunsidra l-proposta tal-Kummissjoni [1], Wara li kkunsidra l-opinjoni tal-Parlament Ewropew [2], Wara li kkunsidra l-opinjoni tal-Kumitat Ekonomiku u Soċjali [3], Billi r-rekwiżiti tekniċi li għandhom jissodisfaw it-tratturi skond il-liġijiet nazzjonali huma dwar, fost ħwejjeġ oħra, tagħmir ta’ dawl u sinjalizzazzjoni bid-dawl; Billi dawk ir-rekwiżiti jvarjaw minn Stat Membru għal ieħor; billi huwa għalhekk meħtieġ li l-Istati Membri jadottaw l-istess rekwiżiti, jew b’żieda jew minflok ir-regoli tagħhom eżistenti, sabiex, b’mod partikolari, tiġi permessa l-proċedura għall-approvazzjoni tat-tip KEE li kienet is-suġġett tad-Direttiva tal-Kunsill 74/150/KEE ta’ l-4 ta’ Marzu 1974 dwar l-approssimazzjoni tal-liġijiet ta’ l-Istati Membri li jirrelataw ma’ l-approvazzjoni tat-tip ta’ tratturi bir-roti għall-agrikoltura jew għall-forestrija [4], li għandhom jiġu applikati għal kull tip ta’ trattur; Billi fid-Direttiva 78/933/KEE [5] il-Kunsill stipula rekwiżiti komuni għall-tagħmir ta’ dawl u sinjalizzazzjoni bid-dawl fuq tratturi bir-roti għall-agrikoltura jew għall-forestrija; Billi dak id-dawl u dak l-apparat li jagħmel sinjali bid-dawl għandhom l-istess karatteristiċi ta’ dawk li jitwaħħlu mal-karozzi; billi, għalhekk, apparat li jkun irċieva timbru ta’ approvazzjoni tal-komponenti tat-tip KEE skond id-Direttivi diġà adottata dwar dan is-suġġett b’konessjoni ma’ l-approvazzjoni tat-tip ta’ vetturi bil-mutur u l-karrijiet tagħhom jista’ jintuża wkoll fuq tratturi għall-agrikoltura, ADOTTA DIN ID-DIRETTIVA: Artikolu 1 1. "Trattur għall-agrikoltura jew għall-forestrija" tfisser kull vettura bil-mutur, mgħammra b’roti jew b’ċineg mingħajr tarf li għandha ta’ l-anqas żewġ fusien, li l-funzjoni primarja tagħha hi fil-forza trattiva tagħha u li hija disinjata speċifikament biex tirmonka, timbotta, iġġor jew tipprovdi enerġija għal ċerti għodda makkinarju jew karrijiet maħsuba għall-użu għall-agrikoltura jew għall-forestrija. Tista tkun mgħammra sabiex iġġorr tagħbija jew passiġġieri. 2. Din id-Direttiva għandha tapplika biss għat-tratturi definiti fil-paragrafu 1 li għandhom tajers pnewmatiċi u li għandhom żewġ fusien u disinn ta’veloċita massimu ta’ bejn 6 u 25 km/h. Artikolu 2 L-ebda Stat Membru ma jista jirrifjuta li jagħti approvazzjoni tat-tip KEE jew approvazzjoni tat-tip nazzjonali għal trattur minħabba raġunijiet ta’: - fanali ta’ quddiem li jaħdmu bħala fanali ta’ dawl ewlieni u/jew fanali ta’ dawl sekondarju jew fanali inkandexxenti b’filament elettrikugħal dawk il-fanali ta’ dawl ewlieni, - fanali end-outline marker, - fanali ta’ quddiem (tal-ġenb), - fanali ta’ wara (tal-ġenb), - fanali tal-waqfien, - fanali ta’ l-indikazzjoni tad-direzzjoni, - rifletturi tar-refless, - fanali tal-pjanċa tar-reġistrazzjoni ta’ wara, - fanali taċ-ċpar ta’ quddiem u fanali tal-filament għal dawk il-fanali, - fanali taċ-ċpar ta’ wara, - fanali tat-treġġiegħ lura, - fanali tal-parkeġġ, jekk dawn ikunu jġorru l-marka ta’ l-approvazzjoni ta’ komponent tat-tip KEE kif jipprovdi għalihom l-Anness hwan mehmuż u li huma stallati skond il-ħtiġiet stipulati fid-Direttiva 78/933/KEE. Artikolu 3 L-ebda Stat Membru ma jista jirrifjuta r-reġistrazzjoni jew jipprojbixxi l-bejgħ, dħul fis-servizz jew użu ta’ trattur minħabba raġunijiet ta’: - fanali ta’ quddiem li jaħdmu bħala fanali ta’ dawl ewlieni u/jew fanali ta’ dawl sekondarju jew fanali inkandexxenti b’filament elettriku għal dawk il-fanali ta’ dawl ewlieni, - fanali end-outline marker, - fanali ta’ quddiem (tal-ġenb), - fanali ta’ wara (tal-ġenb), - fanali tal-waqfien, - fanali ta’ l-indikazzjoni tad-direzzjoni, - rifletturi tar-refless, - fanali tal-pjanċa tar-reġistrazzjoni ta’ wara, - fanali taċ-ċpar ta’ quddiem u fanali tal-filament għal dawk il-fanali, - fanali taċ-ċpar ta’ wara, - fanali tat-treġġiegħ lura, - fanali tal-parkeġġ, jekk dawn ikunu jġorru l-marka ta’ l-approvazzjoni ta’ komponent tat-tip KEE kif jipprovdi għalihom l-Anness hawn mehmuż u li huma stallati skond il-ħtiġiet stipulati fid-Direttiva 78/933/KEE. Artikolu 4 Kull emenda meħtieġa għall-aġġustament tal-ħtiġiet ta’ l-Anness mal-progress tekniku għandha tiġi adottata skond il-proċedura stipulata fl-Artikolu 13 tad-Direttiva 74/150/KEE. Artikolu 5 1. L-Istati Membri għandhom idaħħlu fis-seħħ id-dispożizzjonijiet meħtieġa biex jikkonformaw ma’ din id-Direttiva fi żmien 18-il xahar min-notifikazzjoni tagħha u għandhom minnufih javżaw lill-Kummissjoni b’dan. 2. L-Istati Membri għandhom jassiguraw li t-test tad-dispożizzjonijiet prinċipali tal-liġi nazzjonali li jadottaw fil-qasam kopert minn din id-Direttiva jiġu komunikati lill-Kummissjoni. Artikolu 6 Din id-Direttiva hija indirizzata lill-Istati Membri. Magħmula fi Brussel, fis-17 ta’ Mejju 1979. Għall-Kunsill Il-President A. Giraud [1] ĠU C 200, tat-22.8.1978, p. 8. [2] ĠU C 39, tat-12.2.1979, p. 74. [3] ĠU C 128, tal-21.5.1979, p. 16. [4] ĠU L 84, tat-28.3.1974, p. 10. [5] ĠU L 325, ta’ l-20.11.1978, p. 16. -------------------------------------------------- ANNESS 1. Fanali ta’ quddiem li jaħdmu bħala fanali ta’ dawl ewlieni u/jew fanali ta’ dawl sekondarju jew fanali inkandexxenti b’filament elettrikugħal dawk il-fanali ta’ dawl ewlieni, Il-marka ta’ l-approvazzjoni ta’ komponent tat-tip KEE hija dak stipulata fid-Direttiva tal-Kunsill 76/761/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri rigward fanali ta’ quddiem li jaħdmu bħala fanali ta’ dawl ewlieni u/jew fanali ta’ dawl sekondarju jew fanali inkandexxenti b’filament elettriku għal dawk il-fanali ta’ dawl ewlieni [1]. Id-dispożizzjonijiet tad-Direttiva 76/761/KEE japplikaw ukoll għall-approvazzjoni ta’ komponent tat-tip ta’ fanali ta’ quddiem speċjali għal tratturi għall-agrikoltura jew għall-forestrija maħsuba li jipprovdu kemm dawl ewlieni kif ukoll dawl sekondarju ta’ inqas minn 160 mm, djametru D, bl-emendi li ġejjin: (a) soġġetti għal-limiti assoluti aktar baxxi li ġejjin: il-valuri minimi ta’ illuminazzjoni stabbiliti fit-taqsima 6.3 ta’ l-Anness I jitnaqqsu skond il-proporzjon D − 45 160 − 45 - 3 lux, jew fil-punt 75 R jew fil-punt 75 L, - 5 lux, jew fil-punt 50 R jew fil-punt 50 L, - 1.5 lux, f’Żona IV. Nota: Jekk il-wiċċ li jidher tar-riflettur ma jkunx ċirkulari, id-djametru hu dak ta’ ċirku bl-istess wesgħa daqs il-wiċċ li jidher utli tar-riflettur. (b) is-simbolu M ġo trianglu maqlub jitwaħħal fuq il-fanal minflok is-simbolu CR li tipprovdi għalih it-taqsima 4.3.5 ta’ l-Anness VI; (ċ) L-intestatura 1 taċ-ċertifikat ta’ approvazzjoni ta’ komponent tat-tip (l-Anness II) jaqra "fanal għat-tratturi għall-agrikoltura bir-roti jew tal-forestrija". 2. Fanaliend-outline marker, fanali ta’ quddiem (tal-ġenb), fanali ta’ wara (tal-ġenb) u fanali tal-waqfien: Il-marka ta’ approvazzjoni ta’ komponent tat-tip KEE hija dik stipulata fid-Direttiva tal-Kunsill 76/758/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri dwar fanali end-outline marker, fanali ta’ quddiem (tal-ġenb), fanali ta’ wara (tal-ġenb) u fanali tal-waqfien għall-vetturi bil-mutur u l-karrijiet tagħhom [2]. 3. Fanali ta’ l-indikazzjoni tad-direzzjoni: Il-marka ta’ approvazzjoni ta’ komponent tat-tip KEE hija dik stipulata fid-Direttiva tal-Kunsill 76/759/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri dwar fanali ta’ l-indikazzjoni tad-direzzjoni għall-vetturi bil-mutur u l-karrijiet tagħhom [3]. 4. Rifletturi tar-refless: Il-marka ta’ approvazzjoni ta’ komponent tat-tip KEE hija dik stipulata fid-Direttiva tal-Kunsill 76/757/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri dwar ir-rifletturi tar-refless tad-direzzjoni għall-vetturi bil-mutur u l-karrijiet tagħhom [4]. 5. Fanali tal-pjanċa tar-reġistrazzjoni ta’ wara: Il-marka ta’ approvazzjoni ta’ komponent tat-tip KEE hija dik stipulata fid-Direttiva tal-Kunsill 76/760/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri dwar fanali tal-pjanċa tar-reġistrazzjoni ta’ wara għal vetturi bil-mutur u l-karrijiet tagħhom [5]. 6. Fanali taċ-ċpar ta’ quddiem: Il-marka ta’ approvazzjoni ta’ komponent tat-tip KEE hija dik stipulata fid-Direttiva tal-Kunsill 76/762/KEE tas-27 ta’ Lulju 1976 dwar l-approssimazzjoni tal-liġijiet ta’ l-Istati Membri dwar fanali taċ-ċpar ta’ quddiem għall-vetturi bil-mutur u l-karrijiet tagħhom [6]. 7. Fanali taċ-ċpar ta’ wara: Il-marka ta’ approvazzjoni ta’ komponent tat-tip KEE hija dik stipulata fid-Direttiva tal-Kunsill 77/538/KEE tat-28 ta’ Ġunju 1977 dwar l-approssimazzjoni tal-liġijiet ta’ l-Istati Membri dwar fanali taċ-ċpar ta’ wara għall-vetturi bil-mutur u l-karrijiet tagħhom [7]. 8. Fanali tat-treġġiegħ lura: Il-marka ta’ approvazzjoni ta’ komponent tat-tip KEE hija dik stipulata fid-Direttiva tal-Kunsill 77/539/KEE tat-28 ta’ Ġunju 1977 dwar l-approssimazzjoni tal-liġijiet ta’ l-Istati Membri dwar fanali tat-treġġiegħ lura għall-vetturi bil-mutur u l-karrijiet tagħhom [8]. 9. Fanali tal-parkeġġ: Il-marka ta’ approvazzjoni ta’ komponent tat-tip KEE hija dik stipulata fid-Direttiva tal-Kunsill 77/540/KEE tat-28 ta’ Ġunju 1977 dwar l-approssimazzjoni tal-liġijiet ta’ l-Istati Membri dwar fanali tal-parkeġġ għall-vetturi bil-mutur u l-karrijiet tagħhom [9]. [1] ĠU L 262, tas-27.9.1976, p. 96. [2] ĠU L 262, tas-27.9.1976, p. 54. [3] ĠU L 262, tas-27.9.1976, p. 71. [4] ĠU L 262, tas-27.9.1976, p. 32. [5] ĠU L 262, tas-27.9.1976, p. 85. [6] ĠU L 262, tas-27.9.1976, p. 122. [7] ĠU L 220, tad-29.8.1977, p. 60. [8] ĠU L 220, tad-29.8.1977, p. 72. [9] ĠU L 220, tad-29.8.1977, p. 83. --------------------------------------------------